OpenLLM-France/wikimedia huggingface dataset:
# Mary Wurm

Mary J. A. Wurm (Southampton, Regne Unit, 18 de maig de 1860 – Múnic, Alemanya, 21 de gener de 1938) fou una pianista i compositora anglesa

## Vida i carrera professional

Mary Wurm va néixer a Anglaterra, germana de les també músiques Alice Verne-Bredt, Mathilde Verne i Adela Verne. Mary va viure a Stuttgart de petita, però després va tornar a Londres. Va estudiar piano amb Clara Schumann i composició amb Charles Villiers Stanford. Va ser una notable pianista i el 1898 va fundar i dirigir una orquestra femenina a Berlín. Va ser la primera dona en dirigir la prestigiosa Orquestra Filharmònica de Berlín, el 5 de novembre de 1887.
El 1914, Verne va publicar una col·lecció d'exercicis per a utilitzar com a material docent a l'escola d'Elisabeth Caland de Hannover.

## Obres

Entre les seves composicions destaquen:
* Mag auch heiss das Scheiden brennen
* Christkindleins Wiegenlied aus des Knaben Wunderhorn (text: Des Knaben Wunderhorn)
* Wiegenlied im Sommer (text: Robert Reinick)

## Referències

* ↑ «Composers biography : W - Wz». Dolmetsch.com. [Consulta: 17 desembre 2014].
* ↑ «Timelines in Music History». [Consulta: 3 octubre 2010].
* ↑ Sadie, Julie Anne. The Norton/Grove dictionary of women composers (Digitized online by GoogleBooks), 1994.
* ↑ «From Mary Wurm to Susanna Mälkki -Female Conductors and the Berliner Philharmoniker» (en anglès). Berliner Philarmoniker. [Consulta: 22 octubre 2019].
* ↑ «Mary Wurm (1860–1938)». Schumann-portal.de. Schumann Portal. Arxivat de l'original el 17 de desembre 2014. [Consulta: 17 desembre 2014].
# Sot dels Arços (Bertí)

El Sot dels Arços és un sot, o vall estreta i feréstega, i un torrent del terme municipal de Sant Quirze Safaja, a la comarca del Moianès. Pertany al territori del poble rural de Bertí.
És a la dreta del torrent del Sot del Grau, al sud-oest del territori de Bertí. Està situat a prop del límit oriental del terme municipal i també del del poble de Bertí. Discorre a llevant del Serrat de les Escorces, deixant a la dreta Ca l'Esmolet i el Clascar, i a l'esquerra el Sot del Grau. S'aboca en el torrent del Sot del Grau al sud-est de la Solella del Clascar.

## Enllaços externs

* El Sot dels Arços en el seu entorn, a l'Institut Cartogràfic de Catalunya
# Llebre del Japó

La llebre del Japó (Lepus brachyurus) és una espècie de llebre que viu al Japó, la Xina, Corea i Rússia.

## Referències

* Lagomorph Specialist Group (1996). Lepus brachyurus. Llista Vermella de la UICN, Unió Internacional per a la Conservació de la Natura, 2006. Consultat el 13 de gener de 2008 (en anglès).
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Atenodor (metge)

Atenodor (en llatí Athenodorus, en grec antic Ἀθηνόδωρος) va ser un metge grec del segle i o potser començaments del segle ii. Probablement era contemporani de Plutarc que diu que va escriure un tractat sobre malalties epidèmiques (Ἐπιδήμια) en un dels seus llibres.

## Referències

* ↑ [https://quod.lib.umich.edu/m/moa/acl3129.0001.001/419?rgn=full+text;view=image;q1=AthenodorusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 404. ]
# Hypselobarbus jerdoni

Hypselobarbus jerdoni és una espècie de peix cipriniforme de la família dels ciprínids.

## Morfologia

Els mascles poden assolir els 46 cm de longitud total.

## Distribució geogràfica

Es troba a l'Índia: sud de Karnataka, Kerala, Tamil Nadu i Maharashtra.

## Referències

* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* ↑ Arunachalam, M., J.A. Johnson i A. Manimekalan, 2000. Cultivable and ornamental fishes in rivers of Wynard district, Kerala. p. 240-243. A A.G. Ponniah i A. Gopalakrishnan (eds.) Endemic fish diversity of Western Ghats. NBFGR-NATP Publication. National Bureau of Fish Genetic Resources, Lucknow, U.P., Índia. 1,347 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kemalpaşa

Kemalpaşa, antigament Nimfèon (grec medieval: Νυμφαίον, Nimféon), Nifs i Nif és un municipi i districte de la Província d'Esmirna, Turquia. El nom del municipi en l'antiguitat clàssica era el de Nimfeu, sent rebatejat en turc pel nom de Nifs. El nom de Nif fou canviat en honor de Mustafa Kemal Paşa, qui passà la nit del 8 de setembre del 1922 en aquesta població abans de l'ocupació d'Esmirna l'endemà, fet que posà fi a la guerra greco-turca. Tot i així, la denominació de Nif es manté per a les muntanyes de l'entorn, (Nif Dağı i Nif Çayı). Els turcs que regiren aquesta ciutat pertanyien a l'Emirat de Saruhan-oğhlu.
# Luci Manli Vulsó

Luci Manli Vulsó és el nom dels següents personatges:
* Luci Manli Vulsó Llong, cònsol el 256 aC i 250 aC
* Luci Manli Vulsó (pretor 197 aC)
* Luci Manli Vulsó (pretor 218 aC)
# Mary Yee

Mary Joachina Yee (nascuda Ygnacio, 1897–1965) fou l'última parlant com a llengua materna de barbareño, que era l'última de les llengües chumash que tenia parlants materns.
Nascuda en una casa de tova prop de Santa Bàrbara, propietat de la seva àvia, a finals de 1890, Yee va ser l'única d'un grapat de nens criats en qualsevol idioma chumash. Va memoritzar diverses històries antigues chumash.
Amb cinquanta anys Yee va començar a participar en l'anàlisi, descripció i documentació de la seva llengua, durant molts anys de treball en estreta col·laboració amb el lingüista John Peabody Harrington, que també havia treballat amb la seva mare Lucrecia García i la seva àvia Luisa Ignacio. Yee i Harrington es van enviar correspondència l'un a l'altre en chumash. Després de retirar-se el 1954, Yee treballà amb Harrington gairebé cada dia. Ella també va treballar amb el lingüista Madison S. Beeler. En el transcurs del seu treball, ella es va convertir en lingüista pel seu propi dret, analitzant els paradigmes i l'estructura de la paraula. També va il·lustrar històries publicades per la seva filla Ernestine Ygnacio-De Soto.
La història de Yee apareix en el documental, 6 Generations: A Chumash Family History.

## Vegeu també

* Llista dels darrers parlants coneguts de llengües

## Referències

* ↑ Grant, C. «Chumash: Introduction». Handbook of North American Indians, 8, 1978, pàg. 505–508.
* ↑ Ernestine Ygnacio-De Soto, illustrated by Mary Yee, The Sugar Bear Story (Paperback): Introduction.
* 1 2 Marianne Mithun «The regression of sibilant harmony through the life of Barbareño Chumash.». Trends in Linguistics. Studies and Monographs. Mouton de Gruyter [Berlín], 108, 1997, p. 221–242.
* ↑ Poser, William J «On the status of Chumash sibilant harmony». Ms., University of Pennsylvania, Philadelphia., 2004. DOI: 10.1.1.125.3882 [Consulta: 22 setembre 2010].
* ↑ «Madison S. Beeler; Linguistics Scholar, Chumash Expert». articles.latimes.com. [Consulta: 21 setembre 2010].
* ↑ Kettmann, Matt «Santa Barbara on Screen». The Santa Barbara Independent, 27-01-2011 [Consulta: 8 maig 2013]. Arxivat 2013-01-17 a Wayback Machine. «Còpia arxivada». Arxivat de l'original el 2013-01-17. [Consulta: 8 maig 2014].
# Leeds (Utah)

Leeds és una població dels Estats Units a l'estat de Utah. Segons el cens del 2000 tenia 547 habitants.

## Demografia

Segons el cens del 2000, Leeds tenia 547 habitants, 207 habitatges, i 157 famílies. La densitat de població era de 103,5 habitants per km².
Dels 207 habitatges en un 25,1% hi vivien nens de menys de 18 anys, en un 67,6% hi vivien parelles casades, en un 5,3% dones solteres, i en un 23,7% no eren unitats familiars. En el 21,7% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,04.
Per edats la població es repartia de la següent manera: un 26% tenia menys de 18 anys, un 6% entre 18 i 24, un 22,1% entre 25 i 44, un 23% de 45 a 60 i un 22,9% 65 anys o més.
L'edat mediana era de 42 anys. Per cada 100 dones de 18 o més anys hi havia 100,5 homes.
La renda mediana per habitatge era de 41.250 $ i la renda mediana per família de 42.500 $. Els homes tenien una renda mediana de 34.375 $ mentre que les dones 19.688 $. La renda per capita de la població era de 17.568 $. Entorn del 4% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leeds». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Leeds». American Fact Finder. Oficina del Cens dels Estats Units, 12-01-2010.
# Atenió

Atenió és el nom dels següents personatges:
* Atenió, rei de Sicília
* Atenió, poeta còmic grec
* Atenió, metge grec
* Atenió, pintor grec
# Piula de Nicholson

La piula de Nicholson (Anthus nicholsoni) és un ocell de la família dels motacíl·lids (Motacillidae).

## Hàbitat i distribució

Habita praderies obertes i vessants rocoses, a les muntanyes del sud-oest d'Angola, oest, sud i nord-oest de Namíbia, Sud-àfrica i sud-est de Botswana.

## Taxonomia

Considerat sovint un grup subespecífic de la piula becllarga (Anthus similis), avui és considerat una espècie de ple dret arran els treballs de Pietersen et al. 2018

## Referències

* ↑ DW Pietersen, AE McKechnie, R Jansen, IT Little i ADS Bastos. 2018. Multi-locus phylogeny of African pipits and longclaws (Aves: Motacillidae) highlights taxonomic inconsistencies. Ibis 161(4): 781–792. doi: 10.1111/ibi.12683
# Kepler-797b

Kepler-797b és un planeta extrasolar que forma part d'un sistema planetari format per almenys un planeta. Orbita l'estel denominat Kepler-797. Va ser descobert l'any 2016 per la sonda Kepler per mitjà de trànsit astronòmic.

## Referències

* 1 2 Jason F. Rowe «False positive probabilities for all Kepler objects of interest: 1284 newly validated planets and 428 likely false positives» (en anglès). Astrophysical Journal, 2, 10-05-2016, pàg. 86–86. DOI: 10.3847/0004-637X/822/2/86.
* ↑ «Transit Timing Variations and linear ephemerides of confirmed Kepler transiting exoplanets». Research in Astronomy and Astrophysics, 3, 2019, pàg. 041. DOI: 10.1088/1674-4527/19/3/41.
* ↑ Jennifer van Saders «Revised Radii of Kepler Stars and Planets Using Gaia Data Release 2» (en anglès). Astrophysical Journal, 2, 16-10-2018, pàg. 99. DOI: 10.3847/1538-4357/AADA83.
* ↑ «A statistical reconstruction of the planet population around Kepler solar-type stars» (en anglès). Letters of the Astrophysical Journal, 2, 2015, pàg. 180. DOI: 10.1088/0004-637X/799/2/180.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet Kepler-797 b» (en anglès). Extrasolar Planets Encyclopaedia. Observatori Meudon. [Consulta: 19 desembre 2020].
* ↑ «El sistema planetario Kepler-797 està compost almenys per un planeta.» (en castellà). Open Exoplanet Catalogue. [Consulta: 29 octubre 2020].
* ↑ «Planet Kepler-797 b» (en anglès). Extrasolar Planets Encyclopaedia. Observatori Meudon. [Consulta: 13 desembre 2020].
# Sigmundur Davíð Gunnlaugsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Sigmundur Davíð Gunnlaugsson (Reykjavik 12 de març de 1975) és un polític islandès i cap del Partit Progressista. Fou elegit diputat a l'Althing (parlament islandès) el 25 d'abril del 2009.
Fou elegit president del Partit Progressista el 18 de gener del 2009 amb el 40,9% dels vots dels membres del partit, per davant de Höskuldur Þórhallsson (37,9%).
El 22 de gener, va proposar que els set vots del Partit Progressista a l'Althing servissin per donar suport a una coalició en minoria entre l'Aliança Socialdemòcrata i el Moviment d'Esquerra-Verd, com a alternativa a la coalició de govern del Partit de la Independència i el Moviment d'Esquerra-Verd, amb la intenció de forçar eleccions anticipades. L'endemà, el Primer Ministre Geir Haarde va anunciar eleccions per al 9 de maig, a les quals no hi va concórrer per motius de salut.
Després del resultat de les eleccions d'abril del 2013, en què el seu partit va quedar en segon lloc, el dia 30 d'abril Sigmundur Davíð Gunnlaugsson va rebre l'encàrrec del president, Ólafur Ragnar Grímsson, d'endegar converses per tal de formar un nou govern.
L'abril del 2016, Sigmundur Davíð Gunnlaugsson es veié implicat en les revelacions dels anomenats "papers de Panamà". En aquests documents se l'assenyala a ell i a la seva dona de dur una empresa en un paradís fiscal. El 5 d'abril va dimitir arran d'aquest afer, tot i que hi ha certa confusió a nivell mediàtic al respecte promogut per la seva mateixa oficina de premsa.

## Referències

* ↑ «Sigmundur kjörinn formaður» (en islandès). Morgunblaðið, 18-01-2009. [Consulta: 30 abril 2013].
* ↑ «Opposition attempts to call Iceland elections, bypassing PM» (en anglès). IceNews, 22-01-2009. Arxivat de l'original el 24 de gener 2009. [Consulta: 30 abril 2013].
* ↑ «Breaking News: Progressive Party to Form New Government» (en anglès). Iceland Review, 30-04-2013. Arxivat de l'original el 3 de maig 2013. [Consulta: 30 abril 2013].
* ↑ «Panama Papers: Iceland prime minister seeks early poll» (en anglès). BBC, 05-04-2016. [Consulta: 5 abril 2016].
* ↑ «El primer ministro islandés no ha dimitido, “se ha marchado por un periodo indeterminado”» (en castellà). euronews.com. [Consulta: 9 abril 2016].

## Enllaços externs

* Web personal Arxivat 2018-09-01 a Wayback Machine. (islandès)
* Biografia al web del Parlament islandès (islandès)
# Catalunya Diari

CatalunyaDiari.com és un mitjà de comunicació digital català en llengua catalana, fundat l'any 2016 editat per l'empresa Catalunya Diari Digital SL amb seu a Reus. Es tracta d'un grup de comunicació d'informació general, que inclou diaris com Lleida Diari, Tarragona Digital..., està focalitzat en temes de societat, cor, successos, política, estil de vida i tendències, amb molta presència de la meteorologia amb la secció Catalunya Méteo i la gastronomia, amb la secció Catalunya Cuina.
Des del passat mes de juny del 2019 —quan va aconseguir 2.868.550 usuaris únics—, el grup Catalunya Diari ha esdevingut ininterrompudament el mitjà digital en llengua catalana més llegit al Principat.

## Línia editorial

Els primers mesos de Catalunya Diari van anar acompanyats de crítiques contundents d'altres mitjans digitals en llengua catalana, qui acusaven el mitjà de publicar fake news i tenir l'únic objectiu de guanyar clics a costa de titulars sensacionalistes, continguts «virals» i cap article propi.
Per la seva banda, en una extensa editorial publicada arran del lideratge assolit l'estiu del 2019 gràcies a la integració de diversos mitjans al grup editorial com Lleida Diari, Tarragona Digital, Catalunya Cuina..., Catalunya Diari va sortir en defensa del seu projecte, reivindicant un mitjà digital en català i popular, que a partir del model anglosaxó i continguts poc explotats pels altres mitjans existents en llengua pròpia, expandís l'ús d'aquesta entre la població catalana, superant les barreres ideològiques d'altres models assentats en el posicionament polític favorable al procés independentista.

## Referències

* ↑ «Mitjans Digitals en Català - OJDinteractiva Auditoría Medios Online». OJDinteractiva.
* 1 2 «Catalunya Diari, allò que El Món no publica però dona clics», 22-07-2016. [Consulta: 8 novembre 2019].
# Elba (Nebraska)

Elba és una població dels Estats Units a l'estat de Nebraska. Segons el cens del 2000 tenia 243 habitants.

## Demografia

Segons el cens del 2000, Elba tenia 243 habitants, 102 habitatges, i 62 famílies. La densitat de població era de 253,6 habitants per km².
Dels 102 habitatges en un 32,4% hi vivien nens de menys de 18 anys, en un 52% hi vivien parelles casades, en un 7,8% dones solteres, i en un 39,2% no eren unitats familiars. En el 34,3% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,11.
Per edats la població es repartia de la següent manera: un 28,4% tenia menys de 18 anys, un 7% entre 18 i 24, un 27,6% entre 25 i 44, un 20,2% de 45 a 60 i un 16,9% 65 anys o més.
L'edat mediana era de 36 anys. Per cada 100 dones de 18 o més anys hi havia 109,6 homes.
La renda mediana per habitatge era de 28.750 $ i la renda mediana per família de 35.000 $. Els homes tenien una renda mediana de 23.854 $ mentre que les dones 18.194 $. La renda per capita de la població era de 14.993 $. Aproximadament el 10,6% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elba». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Elba». American Fact Finder. Oficina del Cens dels Estats Units, 12-01-2010.
# Al-Hàssan al-Àssam ibn Àhmad ibn Saïd al-Jannabí

Al-Hàssan al-Àssam ibn Àhmad ibn Saïd al-Jannabí o Al-Hàssan II (al-Hasa, 891 - Ramla, 977) fou un general càrmata de Bahrayn, fill d'Àhmad ibn Saïd al-Jannabí. El pare va morir enverinat el 970. Al-Hàssan va pujar al poder que exercia conjuntament amb altres notables càrmates, tenint diversos comandaments militars.
El 968, encara en vida, del seu pare va fer una expedició que es va apoderar de Damasc en poder dels ikhxídides. Va tenir la mà llarga en el repartiment del botí. Després del 969, amb la conquesta de Síria pels fatimites, els càrmates es van acostar als abbàssides i va recuperar la confiança de la direcció càrmata de Bahrayn.
El 970 amb el suport del buwàyhida Izz al-Dawla Bakhtiyar i de l'hamdànida Abu Taghlib, va derrotar completament al general fatimita Djafar ibn Falah a les portes de Damasc; el general enemic va morir i Al-Hàssan va fer maleir el califa fatimita. Després d'això es va apoderar de Ramla, va entrar a Egipte i va assetjar el Caire però es va haver de retirar per una sortida del general Jàwhar al-Siqil·lí per la part nord (22 de desembre del 970) i la defecció dels seus aliats els Banu Uqayl i els Banu Tayyi. Va retornar llavors a al-Hasa (971), però va conservar Damasc.
No devia participar en els atacs a Egipte del 971/972. El 973 el califa Al-Muïzz li va escriure una carta tirant-li en cara l'abandonament de la causa fatimita pels càrmates, carta que va contestar de manera insolent. El 974 va organitzar un nou atac a Egipte i va assetjar altre cop el Caire però fou traït pel seu aliat al-Hasan ibn al-Djarrah i fou derrotat per les tropes fatimites dirigides pel fill del califa, el futur al-Aziz Nizar Abu Mansur Billah) i va tornar a al-Hasa.
El càrmates de Síria es van posar al costat del turc Alptekin, un oficial buwàyhida que havia fugit de l'Iraq i s'havia apoderat de Damasc. Un exèrcit dirigit per Djawhar al-Silliki va arribar davant Damasc (juliol del 976) i Alptekin i els seus aliats càrmates van cridar en ajut a Hasan que va venir d'al-Hasa; a causa de la seva arribada Djawhar es va retirar (desembre del 976) i fou perseguit cap a Ramla que va haver d'evacuar, i finalment Ascaló, d'eon es va haver de retirar en condicions humiliants. El califa al-Aziz Nizar Abu Mansur Billah (que havia pujat al poder l'any anterior) va decidir inicar personalment la campanya, i va atacar Hasan i a Alptekin a Ramla, i els va causar greus pèrdues. Alptegin fou capturat i Hasan va poder arribar a Tiberíades on va rebre un emissari del califa amb el qual va signar la pau, per la qual el califa pagaria un tribut anual de 30.000 dinars als càrmates (per endavant) i Hasan va retornar a al-Hasa. El seu germà o cosí Djafar ibn Ahmad el va succeir al front de l'exèrcit càrmata a Síria i Palestina.
Va retornar a la zona el 977, i va arribar a Ramla ja malalt. Va morir a una batalla amb els fatimites davant Ramla el març del 977.

## Bibliografia

* B. Lewis, The origins of Ismailism

## Enllaços externs

* Noble World Chronologies Arxivat 2016-03-03 a Wayback Machine.
# Kerykion

Kerykion fou una editorial amb seu a Palma que publicà per primera vegada una traducció al castellà del joc de rol estatunidenc Ars Magica quan aquest es trobava en la seva tercera edició. Els principals responsables de l'editorial foren Joan Carles Planells, Helena Inglada i Sergio Recio.

## Llibres publicats per Kerykion

* 1993 - Ars Magica (manual bàsic)
* 1994 - Ars Magica, el juego narrativo de magia mítica (manual bàsic revisat)
* 1994 - El jinete de la tormenta (aventura)
* 1994 - Parma Fabula (pantalla)
* 1994 - Mistridge (ambientació)
* 1995 - La alianza rota de Calebais (aventura)
* 1996 - Lugares míticos (ambientació)

## Referències

* ↑ Sevillano Pareja, Héctor. Estudio del sector editorial de los juegos de rol en España :historia, tipología, perfil de lector, del autor, del traductor y del editor. Universidad de Salamanca, 1990, p. 190. ISBN 8478002634.
# Els Escacs a Catalunya

Els Escacs a Catalunya va ser una revista mensual publicada a Barcelona entre juliol del 1927 i juny del 1938. Es considerada la primera revista catalana d'escacs. El 1937 es va fusionar amb el Butlletí de la Federació Catalana d’Escacs. Se’n van publicar un total de 132 números.
Fou creada per Plàcid Soler, Josep Albert, Rafael Domènech i Fabià Fernàndez. S'hi trobaven partides, problemes (alguns preparats per Juli Sunyer Roig), informació sobre l'activitat escaquista catalana, etc.

## Referències

* 1 2 3 «Els Escacs a Catalunya». Gran Enciclopèdia Catalana. Barcelona: Grup Enciclopèdia Catalana.
# Catalunya Escacs Club

El Catalunya Escacs Club és una entitat esportiva del districte Sants-Montjuïc de Barcelona. Fundat el 1975, anualment organitza l'Obert Internacional de Sants, el torneig d'escacs amb més participació de l'Estat espanyol (més de 600 jugadors en alguna ocasió). Té més d'un centenar de socis. L'actual president és David Vigo Allepuz.
El 2014 va guanyar el Club Escacs Sant Martí en el play-off d'ascens a la Divisió d'Honor de la Lliga Catalana d'Escacs, però perdé la categoria l'any següent per tenir pitjor desempat enfront del Foment Martinenc i la Unió Escacs Montcada.
El març de 2017 fou campió de la primera divisió grup B de la Lliga Catalana d'Escacs i amb aquest resultat aconseguí l'ascens directe per jugar a la Divisió d'Honor del 2018.

## Referències

* ↑ «Catalunya Escacs Club». enciclopedia.cat. [Consulta: 12 març 2016].
* ↑ «Catalunya Escacs Club nou equip divisió d'honor». [Consulta: 12 març 2016].
* ↑ «Classificació Lliga Catalana 2015». escacs.cat. [Consulta: 12 març 2016].
* ↑ «Finalitza la fase regular de la Lliga Catalana 2017». escacs.cat. [Consulta: 1r abril 2017].

## Enllaços externs

* Catalunya Escacs Club - Lloc web oficial